Държавен вестник, бр. 22, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  22
заповед на министъра на околната среда и 
водите по предложение на органите по ал. 1 
след представяне на съответната научна 
обосновка.
(3) За определяне типа на изкуствените и 
силно модифицираните повърхностни водни 
тела се използват факторите от приложение 
№ 1 за онази категория повърхностни води, 
която е най-близко по характер до тях. Оп­
ределянето на повърхностно водно тяло като 
изкуствено или силно модифицирано се из­
вършва в съответствие с чл. 156б от Закона 
за водите (ЗВ).
Чл. 3. (1) Органите по чл. 2, ал. 1 изготвят 
карта и/или карти в географска информацион­
на система (ГИС) за географското местонахож­
дение и границите на типовете повърхностни 
водни тела в границите на съответните райони 
за басейново управление на водите.
(2) Картата и/или картите по ал. 1 се 
предоставят на Европейската комисия от 
министъра на околната среда и водите или 
упълномощено от него лице по реда на на­
редбата по чл. 11, ал. 2 от Закона за опазване 
на околната среда.
Г л а в а  т р е т а
ОПРЕДЕЛЯНЕ НА РЕФЕРЕНТНИ УСЛОВИЯ 
ЗА ТИПОВЕТЕ ПОВЪРХНОСТНИ ВОДНИ 
ТЕЛА
Чл. 4. (1) За всеки един от определените 
по реда на глава втора типове повърхностни 
водни тела директорите на басейновите ди­
рекции определят:
1. специфични за типа биологични рефе­
рентни условия;
2. специфични за типа хидроморфологични 
и физикохимични условия.
(2) Специфичните референтни условия по 
ал. 1, т. 1 се определят въз основа на съот­
ветните биологични елементи за качество, 
посочени в т. 1.1 на приложение № 2. 
(3) Специфичните референтни условия по 
ал. 2 се определят въз основа на стойности­
те на биологичните елементи за качество, 
които отговарят на много добро екологично 
състояние, съгласно таблиците към т. 1.2 на 
приложение № 2.
(4) Специфичните условия по ал. 1, т. 2 за 
всеки един тип повърхностни водни тела се 
определят въз основа на съответните хидро­
морфологични, химични и физикохимични 
елементи за качество, посочени в т. 1.1 на 
приложение № 2.
(5) Специфичните условия по ал. 4 се 
определят въз основа на стойностите на 
хидроморфологичните и физикохимичните 
елементи, които отговарят на много добро 
екологично състояние, съгласно таблиците 
към т. 1.2 на приложение № 2.
Чл. 5. (1) Специфичните за типа усло­
вия по чл. 4, ал. 1 за изкуствените и силно 
модифицираните повърхностни водни тела 
се определят въз основа на стойностите 
на биологичните, хидроморфологичните и 
физикохимичните елементи за качество, 
които отговарят на максималния екологичен 
потенциал съгласно таблица 1.2.5 към т. 1.2 
на приложение № 2.
(2) Стойностите на биологичните, хидро­
морфологичните и физикохимичните елементи 
за качество, представляващи максималния 
екологичен потенциал, се актуализират на 
всеки 6 години.
Чл. 6. (1) Определянето на специфични за 
типа условия по чл. 4, ал. 1 може да се основава 
на използването на пространствени данни от 
мониторинга на водите, на моделиране или 
на комбинация от тези два метода.
(2) Когато няма достатъчно надеждни данни 
и/или има обективни пречки за използването 
на методите по ал. 1, директорите на басейно­
вите дирекции могат да използват експертна 
оценка за определянето на специфичните 
условия по ал. 1.
(3) При определянето на много добро еко­
логично състояние на водите по отношение на 
концентрациите на специфични синтетични 
замърсители се използват границите на оп­
ределяне на най-съвременните аналитични 
методи, използвани в практиката за анализ 
на тези замърсители. 
(4) Когато се използват пространствени 
данни от мониторинга на водите за опреде­
ляне на специфичните за типа биологични 
референтни условия, басейновите дирекции 
планират и поддържат мрежа от референтни 
мониторингови станции за всеки един от оп­
ределените типове повърхностни водни тела.
(5) Мрежата по ал. 4 се изгражда с доста­
тъчен брой станции във водни тела с много 
добро екологично състояние, за да се осигури 
достатъчно ниво на надеждност по отношение 
на стойностите на референтните условия. 
При определянето на специфични за типа 
биологични референтни условия се вземат 
предвид както пространствената и сезонната 
изменчивост на стойностите на биологичните 
елементи за качество, които съответстват на 
много добро екологично състояние за съот­
ветния тип повърхностно водно тяло, така и 
методите за моделиране на специфичните за 
типа биологични референтни условия.
(6) Списъкът от критерии и подходът за 
оценка на нивото на надеждност по отноше­
ние стойностите на референтните условия 
се утвърждават със заповед на министъра на 
околната среда и водите.